за риск)
 Това са техническите резерви за общозастрахователни задължения. За целите на настоящия параграф техническите резерви не включват добавката за риск и се изчисляват без да се приспадат сумите, възстановими по силата на презастрахователни договори и от схеми със специална цел за алтернативно прехвърляне на застрахователен риск.
 R0130/C0020
 Капиталово изискване за операционен риск въз основа на техническите резерви
 Това е капиталовото изискване за операционен риск въз основа на техническите резерви.
 R0200/C0020
 Получени брутни премии в животозастраховането (предходни 12 месеца)
 Премии, получени през предходните 12 месеца във връзка с животозастрахователни задължения, без приспадане на премиите, прехвърлени при презастраховане.
 R0210/C0020
 Получени брутни премии, обвързани с дялове в инвестиционни фондове в животозастраховането (предходни 12 месеца)
 Премии, получени през предходните 12 месеца във връзка с животозастрахователни задължения, при които инвестиционният риск се поема от титулярите на полица, без приспадане на премиите, прехвърлени при презастраховане.
 R0220/C0020
 Получени брутни премии в общото застраховане (предходни 12 месеца)
 Премии, получени през предходните 12 месеца във връзка с общозастрахователни задължения, без приспадане на премиите, прехвърлени при презастраховане.
 R0230/C0020
 Получени брутни премии в животозастраховането (12 месеца преди предходните 12 месеца)
 Премии, получени през 12-те месеца преди предходните 12 месеца във връзка с животозастрахователни задължения, без приспадане на премиите, прехвърлени при презастраховане.
 R0240/C0020
 Получени брутни премии, обвързани с дялове в инвестиционни фондове в животозастраховането (12 месеца преди предходните 12 месеца)
 Премии, получени през 12-те месеца преди предходните 12 месеца във връзка с животозастрахователни задължения, при които инвестиционният риск се поема от титулярите на полица, без приспадане на премиите, прехвърлени при презастраховане.
 R0250/C0020
 Получени брутни премии в общото застраховане (12 месеца преди предходните 12 месеца)
 Премии, получени през 12-те месеца преди предходните 12 месеца във връзка с общозастрахователни задължения, без приспадане на премиите, прехвърлени при презастраховане.
 R0260/C0020
 Капиталово изискване за операционен риск въз основа на получени премии
 Това е капиталовото изискване за операционните рискове въз основа на получените премии.
 R0300/C0020
 Капиталово изискване за риска, свързан с операционни разходи преди покриване
 Това е капиталовото изискване за операционен риск преди корекцията за покриване.
 R0310/C0020
 Покриване въз основа на основното капиталово изискване за платежоспособност
 Това е резултатът от прилагане на процент на покриване спрямо основното КИП.
 R0320/C0020
 Капиталово изискване за риска, свързан с операционни разходи след покриване
 Това е капиталовото изискване за операционен риск след корекцията за покриване.
 R0330/C0020
 Разходи, възникнали по отношение на обвързана с дялове в инвестиционен фонд дейност (предходни 12 месеца)
 Това е размерът на разходите, направени през предходните 12 месеца, във връзка с животозастраховане, при което инвестиционният риск се поема от титулярите на полица.
 R0340/C0020
 Общ размер на капиталовото изискване за операционен риск
 Това е капиталовото изискване за операционен риск.
 S.26.07 — Капиталово изискване за платежоспособност — Опростявания
 Общи коментари:
 Настоящият раздел се отнася за ежегодното подаване на информация за групи, обособени фондове, портфейли, за които се прилага изравнителна корекция, и останалата част.
 Образец SR.26.07 трябва да бъде попълнен за всеки обособен фонд (ОФ), всеки портфейл, за който се прилага изравнителна корекция (ПКПИК), и за останалата част. Когато обаче даден ОФ/ПКПИК включва в себе си друг ОФ/ПКПИК, фондът следва да се